IN JULIE het verskyn:
POSITIEWE DINGE OM TE DOEN
VIS EN TJIPS
WORSIE en KAAS GEBAK
FLAN'S en QUICHE
KOEK VERSIERSELS en WONDERLIKE GRIEKSE BAKLAVA!
ALLES OOR RRRRRISSIES!!
Watter gedagtes bly telkens oor in jou hart wanneer jy van 'n geliefde se begrafnis af wegry? Die Groot Dankbaarheid dat God ook deur daardie persoon, jou lewe begenadig het met Sy Teenwoordigheid, dat jy die voorreg gegun was om te kon deel in daardie persoon se eie uniekheid, en dat juis daardie persoon se spontane liefde vir jou, in retrospek wys, dat ook jy, nie te bad was nie...
Die jare bondel in sy oë
vereng en tog verhewe bo die grense van die sterflikheid...
(Ernst van Heerden. )
ST Potgieter skryf: Tien positiewe dinge om te doen
Dit voel vir my al of hierdie jaar onder my uithardloop. Of die week net vyf dae in plaas van sewe het. So al asof ons nog nie eers behoorlik winter gehad het nie, en hier is dit al amper einde Julie. Hier is vir jou 'n tien gedagtes vir wanneer jy moeg voel van al die hardloop en vergaderings en bekommernisse. Iets wat jy vir jouself kan doen:
· Maak vir jouself tyd vir 'n stille uurtjie. In al die gejaag en spanning is dit goed om 'n breek te neem, weg te kom van die televisie en die skare van mense. Skakel die selfoon vir 'n uurtjie af en ontsnap van al die eise en aanvraag op jou tyd. Doen net so 'n klein bietjie sit in die wintersonnetjie iewers in 'n park.
· Gaan stap 'n lang ent. Om te stap laat jou ontspan en gee oefening. Deur die stap kry jy tyd om met jouself te gesels, kop skoon te kry en gee dit vir jou die gevoel van gesondheid en lewenslus.
· Maak 'n lysie van 20 dinge wat jy nog graag wil doen in jou lewe en sal geniet. En begin dan vandag een van die dinge doen.
· Kry empatie (meedoënheid) met jouself. Wanneer jy deur trauma, spanning, hartseer of slegte tye gaan, wees 'n bietjie genadig met jouself. Jy hoef nie altyd net die sterkste te wees en alles een honderd persent reg te doen nie. Troetel jouself met 'n bietjie genade en simpatie.
· Glimlag en wees vriendelik met iemand wat jy die eerste keer vandag ontmoet. Bring 'n titsel sonskyn in iemand anders se lewe - jy sal die vrugte daarvan pluk. Gee vir iemand 'n stukkie liefde en 'n drukkie, reik uit en luister met empatie.
· Gaan sit op 'n rots by die see en kyk oor die wye groot oseaan uit. Of as jy in die binneland bly, klim 'n heuwel uit waar jy ver en wyd kan kyk. En daar weg van almal af, onthou jy dalk weer jou perspektief. Skryf dan neer die doel van jou lewe. Skryf neer jou drome en ambisie. Ons kom te min tot stilstand om die breër prentjie van ons lewe te waardeer en bedink.
· Moenie jou tyd mors met mense wat jy nooit tevrede kan stel nie. Sulke mense is uitputtend en emosioneel afbrekend. Werk en leef saam met mense waarvan jy hou en goed mee klaarkom. Omring jou met positiewe mense.
· Eet 'n goeie gesonde en gebalanseerde ete. Ons spoed voort en is besig en het nie altyd tyd vir 'n goeie gesonde ete nie. Mak tyd om 'n slag weer 'n ordentlike gesonde bord kos te eet.
· Bêre jou woede en skuif dit weg. Ja, die lewe is vol frustrasie, maar sommige mense het die gewoonte om elke dag kwaad te word. Mense wat voortdurend kwaad is vir alles en almal versuur die lewe. Sulke mense kan nooit gelukkig wees nie. Sien die goeie in 'n situasie, lag vir jouself en waardeer die genade om te kan lewe en lief te hê.
· Maak 'n tyd om weer intens Bybel te lees en te bid.
ANNA Eksteen se DROËVRUGTESLAAI.
Week 1kg gemengde droëvrugte vir 'n uur in kouewater. Kook die vrugte tot sag en laat afkoel en sny in stukke.
Maak intussen 'n slaaisous deur 1 klein blikkie Ingedampte melk styf te klits, Vou 'n blikkie kondensmelk by die melk in, en roer dan 125ml asyn, 125 ml olie en 15ml aangemaakte mosterd by. Laat staan om dik te word.
Sny 8 piesangs in skywe.
Pak nou 'n laag vrugte, 'n laag piesangs 'n lag gekapte neute 'n laag sous en herhaal tot bak vol is.
Droëvrugte kan soms duur wees maar die slaai is vullend en met so 'n bak kom mens ver
Nog 'n Sprankie gedagte vir hierdie dag:
"My bedoeling was om jou advies te gee,
maar ek onthou nou hoeveel ongebruikte raad van laasjaar is nog oor." - George Harris –
Op 21 Julie, lui die foon op 'n gewone manier, maar die boodskap is die ongewone, gewone een, oor dood. Daardie doodgewone ding wat met ons almal moet gebeur maar wat ons nie antisipeer of graag oor wil praat nie. Dan onverwags-skielik staan jy by die draai in die pad of die vurk wat beide kante toe lei, reg voor jou. Dan weet jy hierdie roete is onafwendbaar, onveranderbaar en onuitskuifbaar. Nie net 'n hoë hek waaroor jy moet kom nie maar 'n groot en wyd ope een waardeur jy moet gaan. Soms is jy in die prosessie, op 'n dag word ander deel van jou prosessie. En of hierdie proses jou eie is, en of jy dit saam met familie, vriende of kennisse, meeloop, begeleid tot voor die laaste tree, jou treë, gaan onafwendbaar alleen daardeur. So ook is die gedagtes en verwerking van die dood van 'n bekende dierbare, jou eie innerlike alleen en rou-pad.
My innige simpatie dus vandag, aan almal wat 'n dierbare verloor het, en my hulde aan elkeen wat ons vooruitgegaan het, elkeen wat soos 'n ware Seder maar net altyd daar was, en vir wie mens skielik verskriklik veel gaan mis! En laat ons weet, wanneer dit ons beurt word, ons veilig, in die palm van Sy Hand bly!
[foto,met liefde vir Oom H.]
Skryf iemand nou die dag aan my en noem my 'n Apologeet. Wel, ek sou nie selwers gedink het om my (o.a.) so te beskryf nie, so navorsing - bo en behalwe die woordeboek- was dus natuurlik vanselfsprekend!
N: 'n persoon wat beweer om te verdedig of 'n beleid / instelling regverdig; "'n apologeet vir lewensvreugde"
[syn: (verdediger), (regverdig)]
Ek haal ook graag die volgende -iewers raakgelees- bron onbekend, aan:
"Vandaag is er meer behoefte aan apologeten dan ooit te voren.
Veel mensen laten zich overwelmen door allerlei verzinsels en geloven oprecht dat ze gelijk hebben wanneer ze zeggen dat het geloof ook maar een verzinsel is.
Aan de apologeet de mooie taak om aan te tonen dat een christen niet dom of verward is als hij/zij zegt in Jezus te geloven."
Op die werf "Apologete vra nie verskoning nie" staan daar ook:
Mens kan maklik die woorde "apologeet" , "apologie" en "apologetiek "verkeerd verstaan. Apologize" het oorspronklik beteken: "Om 'n rede te gee vir jou gedrag of standpunt." Of om van 'n ander webblad af aan te haal wat dit beteken:
Apologetics is derived from the Greek word (apologia) meaning "defense" or "answer." Apologetics is giving a reason for the hope of Christianity and a defense of the gospel. Because of the identity of Christians with the One true God, the Christian worldview is antithetical with the world of unbelievers who hate their Maker and thus Christianity as well. Christian apologetics serves its Creator by affirming Him as the basis and purpose of rationality before men, and showing that the basis of other worldviews cannot account for the reality they live in. The goal of reformed apologetics is to defend the gospel from the wisdom of the world by silencing its foolishness and offering the only possible interpretation of reality in light and hope of Jesus Christ.
Daar het ons dit: Apologetiek het niks te doen met verskoning vra nie. As jy verstaan wat en waarom jy glo, kan jy 'n apologeet wees, ofte wel, jou redes gee vir wat jy glo. En waarom gee ek redes? Want die hart kan nie bly wees oor iets as die verstand dit verwerp nie. (Retha)
C.S. Lewis het hieroor geskryf:
En Salomon Ibn Gabirol het geskryf:
There are those who know not and know not that they know not
They are fools-shun them
There are those who know not and know that they know not
They are children- teach them
There are those who know and know not that they know
They are asleep- wake them
There are those who know and know that they know
They are wise- follow them
En my eie woorde hieroor:
naas 'n braambos oorblyfsel in 1889
tussen mure in die koel Catharinaklooster in Sinai
so wag my geskrif
die deurblaai daarvan
deur jou oë en met jou vingers wat troeteling daaroor uitgiet soos salwende olie
so wag my bepeinsing op joune in repliek antwoord -
staan ek in hierdie verligte eeu
ook wagtend op jou ware apologie
in erkenning van myne
want ons tekste lê op soveel terreine
al het die Sinai-wind ons s'n onwetend weggewaai -
so sê my,
Herken jy ooit vir Aristides
-al is sy geskrif in 'n Siriese vertaling behou-
in my woorde
as jy weer alleen op skoongewaaide klipgebergtes staan
die opkomende son agter jou soos heuning uitgegiet -
herken jy myne dán nog
ek verdien ook jou begrip
al is myne
in Afrikaans. (die uwe, 20 Julie 2010)
Nou iets ligters!
Anna Eksteen het met my die volgende lekker en maklike resepte gedeel, onthou om op die RESEPTE blad te gaan loer na haar wye verskeidenheid E-Resepte-boeke, gaan skaf gerus vir jou en jou vriende 'n paar daar aan! Dit is waarlik waarde vir geld!
4 groot skywe pampoen, ongeskil
1 vanielje peul in lengte verdeel en dan gehalveer
Verhit 'n swart platboompot. Braai die pampoen in die suiker, botter en vanielje stadig tot dit deurskynend en sag is. Gebruik 'n eierspaan om die pampoen om te keer - dit moet heel bly. Voeg grondbone en bloukaas by. Sodra die kaas gesmelt is, verwyder die pampoen van die vuur of stoof en bedien warm. Lewer 4 porsies.
45ml melk, gemeng met 30 ml koue water
sowat 600 ml sonneblomolie om vis in te braai
Sit die koekmeel in 'n mengbak. Maak 'n holte in die middel van die meel. Gooi die eiergeel, bier en sout in die middel van die holte. Meng baie goed. Ek gebruik gewoonlik 'n ballonklitser, dis die een wat sjefs gebruik. Maak seker dat daar geen klonte is nie. Voeg die melkwater geleidelik by en meng tot glad. Maak die bak met 'n vadoek toe en laat die beslag vir minstens 30 minute rus. Klits die eierwitte tot sagte punte vorm. Vou nou die geklopte eierwitte versigtig by die beslag in. Verhit die olie in 'n kastrol. Doop 2 tot 3 visfilette in die beslag en wanneer dit goed bedek is, sit dit versigtig in die warm olie. Braai die vis sowat 4 tot 5 minute aan weerskante. Haal versigtig uit die warm olie. Dreineer op kombuispapier en herhaal met die res van die vis. Sit voor saam met tjips.
En so van Tjips gepraat :
Voorverhit die oond tot 180C. Maak 'n witsous van die botter, meel en melk. Gooi die ham, kaas en 1 pak skyfies by. Gooi die helfte van die ander pak skyfies onder in 'n bak, skep die witsous bo-op, bedek met kaas en skyfies gemeng en bak 15-20 minute.
WORSIE EN KAASGEBAK
450ml gesnyde macaroni
50ml botter of margarien
575ml koue melk
3 gaar beesworsies
37.5ml Parmesaan kaas, gerasper
Voorverhit die oond tot 180C. Kook die macaroni gewoonweg tot gaar en dreineer dit. Spoel dit met warm water af en hou dit warm. Verhit die botter of margarien in 'n swaarboomkastrol en soteer die ui en soetrissie ongeveer 5 minute lank daarin totdat dit sag is. Roer die soppoeier vinnig by. Roer die melk geleidelik by en verhit dit tot kookpunt. Laat dit 10-15 minute lank prut totdat die sous dik is. Roer dit voortdurend. Roer die Cheddarkaas en die peper by en verhit dit totdat die kaas gesmelt het. Roer die macaroni by die sous en skep dit uit in 'n gesmeerde oondskottel. Strooi die broodkrummels bo-oor en bak dit 20-25 minute op die middelste oondrak. Voorverhit die roosterelement van die oond sodra die macaroni kaasgebak uit die oond gehaal word. Halveer die gaar worsies in die helfte sodat daar 6 helftes is. Smeer die worsies met die mosterd. Rangskik die gaar worsies soos die speke van 'n wiel op die macaroni kaasgebak. Strooi die Parmesaankaas bo-oor en verhit die gereg in die voorverhitte oond totdat die kaas gesmelt het. Garneer die gereg met geroosterde tamatieskywe
RYSROERBRAAI MET TUNA
2 blikke (175g elk) tuna in water, gedreineer
750ml gaar rys
¼ pynappel, in klein blokkies gesny (opsioneel)
1 klein komkommer, in blokkies gesny; brandrissiesous om voor te sit
Verhit 'n klein bietjie van die olie in 'n groot braaipan of wok, meng die eier en water saam en giet in die pan, verhit tot gestol en skep uit. Rol die eieromelet op en sny in dun repe; hou eenkant vir garnering. Verhit die res van die olie en braai die knoffel, stingel-uie en tuna 'n paar minute. Roer die rys by en roerbraai tot deurwarm. Meng die souse by die rysmengsel in en sprinkel die koljander en eierrepies oor. Sit voor met die gekapte pynappel, komkommer en brandrissiesous. Lewer 4 porsies.
Leseres, Tertia, skryf:
Eerste besoek, lekker gelees en geleer. Ek is opsoek na 'n "flan deeg" die pan het ek geërf maar sukkel om die regte resep te kry. Sal baie bly wees as ek die resep kan kry die bakpan vorm is soos die ingevoerde klaar gebakte flans. Vir eers dankie.
Wel vriendin, daarvoor is SO MAAK MENS mos hier, om jou graag te help!
Nou, eerstens, word FLAN as 'n Franse nagereg bestempel, maar die Viëtnamese , Meksikane, Spanjaarde en Engelse maak net so sterk daarop aanspraak as deel van hul kulinêre erfenis! So kom ons stry nie daaroor nie, wat ons wel vir 'n feit weet is dat dit so ver terug dateer as antieke Rome! Tydens die Romeinse tyd is hoenders as eier-lê'ers (!!) aangehou, en met die eier-surplus moes verwerkings tegnieke ontwikkel word! Hoe ken ons die Romeine!!
Wel die bekendste vla-konkoksie was die geboorte van wat ons vandag die FLAN noem! - in soverre my geskiedenis les vir vandag strek! Byvoegend moet ek ook egter sê, dit was oorspronklik 'n sout gereg, nie soet nie, maar aromaties en "pleasing to the palate".
Na die val van die Romeinse Ryk - ag ja wat, laat ons aangaan met die geskiedenis, dis heel indrukwekkend! - het die FLAN die barbaarse invalle ook oorleef maar daarna egter as SOET gereg na die oppervlak beweeg, maar die basis om eiers en room te gebruik om 'n vla te verkry, het dieselfde gebly.
Ons woord FLAN kom van die Latynse "flado" (wat plat koek beteken) en daarna "flaon" in ou Frans geword het...Wel ek praat nie Latyns of Frans nie so of dit waar is weet ek nie!! Interesant egter is dat die Spaanse en Meksikaners, FLAN - of gebakte vla weergawes- vandag tot die mees buitengewone geregte omtower het!
England, met sy liefde vir pasteikorse, het egter 'n eiesoortige FLAN ontwikkel. En ek dink dis waarna Tersia eintlik opsoek is! En raai wat? Ons eige tradisionele MELKTERT is eintlik 'n FLAN-wenner!! Kan jul dit glo!
Gebakte vla, word gewoonlik in 'n waterbad of BAIN MARIE gebak ( gaan kyk op die GISTER... bladsy heel aan die begin is hieroor berig!).
2 blikkies Ingedampte melk
Voorverhit oond tot 160º C
Jy sal 6 ramekins of ander Flan-bakkies en 'n groot oondpan benodig waarin jy dit in water, vir die bak daarvan kan plaas.
Gooi 1 kp suiker in 'n warm kastrol oor medium hitte, en roer deurentyd tot die suiker karmeliseer, gooi vinnig 2-3 ETL hiervan in elke bakkie, bedek kant van bakkie ook as jy kan.
Klits nou die eiers, meng die melk stadig by en dan die ½ kp suiker en vanilla tot 'n gladde dun vla-tekstuur. Skink dit bo oor die karamel in die bakkies, plaas die bakkies in die oondbak / Bain Marie, en vul die bak met sowat 1-2 duim water. Bak vir 45 minute in die waterbad. Toets met 'n mes reg langs die middel van elke bakkie as dit skoon uitkom is dit gaar. Verwyder uit oond en laat afkoel, verkil vir nog sowat 1 uur in yskas, keer uit en Voila!!
Die Basiese SPAANSE FLAN gebruik
¾ kp suiker, 1 blik ingedampte melk, 1 ½ kp volroom melk, 4 groot eiers en 1 tl vanilla
Metode: Dieselfde as die hierbo.
TAIWANESE GEBAKTE VLA MET KARAMELSOUS.
Vir elke 3 eetlepels suiker, Voeg 1 teelepel water by. Kook saam tot 'n goue stroop gooi die warm karamelsous in 'n "vorm". Die karamel moet verhard wanneer dit afkoel.
500g vars melk-of room
Meng eiers, suiker, melk en vanielje. Gooi mengsel in voorbereide vorm oor die harde Karamelsous. Stoom oor hoë hitte vir 5-10 min. Skakel die hitte af en laat die flan afkoel in die waterbad tot kamertemperatuur.
Moenie die eiers klits nie, Minder geroer gee 'n gladder tekstuur flan. Die stoom tyd hang af van die grootte van die vorm wat gebruik word. Die hoof idee is om die flan ½ - ¾ gaar te laat stoom en hitte oordrag die res van die werk te laat doen. Oor-stoom sal 'n negatiewe invloed op die tekstuur hê. Wanneer afgekoel keer uit sodat die gesmelte Karamelsous bo-oor uitloop.
*Sitrus Vla: Voeg fyn gerasperde lemoenskil by.
** Kokos Vla: Gebruik kokosmelk in die plek van melk (of ½ kokosmelk, ½ melk)
*** Koffie Vla: Vervang deel van die melk met koffie (hoeveelheid hang af van jou smaak)
Flan bakke is gewoonlik van glas, pyrex, porselein, vlekvrye staal en nou ook al in sagte silikoon vorms beskikbaar!
Engelse FLAN'S met die kenmerkende skilferkorse, het egter 'n swaar metaal pan met kepige kante nodig. Ek dink dis die een wat Tersia ge-erf het!
Om eerlik te wees, hierdie weergawes van die FLAN is vir my eintlik maar dieselfde as 'n gewone quiche of souttert!
ANNA seg egter :
Die verskil tussen 'n quiche en 'n souttert is dat 'n quiche 'n soutige eiervla-mengsel as basis het, terwyl 'n souttert enige ander stysel soos mielieblom of meel as basis kan hê, met of sonder 'n eier om die mengsel te bind.
ANNA se MAKLIKE TERTKORS
75ml margarien, gesmelt
Meng al die bestanddele en knie dit goed. Druk dit in gesmeerde tertbord en laat dit 30 minute lank staan. Prik die kors en bak dit 10 minute lank in 'n voorafverhitte oond van 200C. Alternatiewelik kan 'n vulsel op die rou kors geskep word. Stel dan die temperatuur na 10 minute na 180C en bak die tert totdat die vulsel gaar is.
ANNA se SOET TERTKORS
Room die margarien en voeg die geklitste eier by. Meng die volkoringmeel, bakpoeier, sout en suiker. Voeg dit by die eiermengsel en meng goed. Voeg die melk by en meng tot 'n smeerbare deeg. Smeer die deeg in 'n gesmeerde tertbord. Bak dit 10-15 minute lank in 'n voorverhitte oond by 190C. As dit saam met die vulsel gebak word, stel die temperatuur na 10-15 minute laer na 160C, en bak dit tot die vulsel gestol het, afhangende van die tipe van vulsel.
My SNOWFLAKE resep:
65 ml stroosuiker
Sif die meel en sout saam. Voeg suiker by en vryf die botter in tot dit soos fyn broodkrummels lyk.
Voeg die eiergele en vanilla by en knie tot 'n stywe ferm gladde deeg. Die elektriese menger werk baie goed want die deeg moet goed tot 'n fyn en bros kors geknie word.
Op 'n meelbestrooide oppervlak, rol die deeg nou uit tot sowat 3 mm dikte. Voer die losboom ( party het) FLAN bak daarmee, en verkoel vir sowat 1 uur in yskas. Prik die basis en bak blind (plaas waspapier bo-oor deeg en vul bak met droë bone) in 'n 190 º C voorverhitte oond vir sowat 10 minute .Verwyder die waspapier en bone en bak nog 'n verdere 5 minute tot gaar en lig goudbruin. Laat in pan afkoel, keer uit en vul met vulsel van jou keuse. Dit kan 'n soet of sout vulsel wees!
Probeer hiervoor gerus ANNA se ANSJOVIS-EN-UIE vulsel
5 uie, in dun skywe gesny
100g beleë cheddarkaas, gerasper
10ml gekapte vars kruie soos tiemie, oreganum of pietersielie
60g ansjovisfilette, gedreineer
Verhit olie in 'n swaarboompan. Voeg die ui en knoffel by. Bedek en laat 10-15 minute prut totdat die ui sag en goudbruin is. Roer af en toe. Verwyder van hitte en plaas ui in vergietes om te dreineer vir ongeveer 5 minute. Meng die gedreineerde ui en knoffel, kaas, eiers, room en gekapte kruie saam. Geur na smaak met sout en peper en giet vulsel in warm voorbereide kors. Sny die ansjovisfilette in lang dun repe en plaas die repe oorkruis bo-oor die vulsel, om 'n traliewerkpatroon te vorm. Bak die tert in 'n voorverhitte oond teen 180C vir ongeveer 40 minute totdat die vulsel gestol en ligbruin van kleur is.
1 gekapte hardgekookte eier
375ml gaar gevlokte vis
Maak witsous met margarien, meel, sout, maizena en melk. Voeg res van bestandele by en meng goed.
Skep in kors en bak vir 30 minute by 180C.
HULETTS Se FLAN-RESEP (-amper nader aan 'n gewone sponskoek -kors.)
2 Etl (30 ml) meelblom goed gesif
2 Etl witsuiker
Klits die eiers en suiker saam. Voeg die meel en bakpoeier by, giet 'n 'n gesmeerde FLAN-bak, rn bak vir 8 minute by 220º C.
As jy die FLAN bak gebruik wat m.a.w. 'n holte binne so maak as jy dit uitkeer, kan jy holte nou vul met enige van die volgende:
Karamel en piesangs, aarbeie en room, gaar vla en perskes of enige vars vrugtelsaai met room!
OF enige sout vulsel van jou keuse, 'n spinasie of Feta, een of 'n Snoek en aartappel vulsel...
...en net so vir die variasie op dieselfde tema : 'n regte QUICHE resep ook!
Die "deeg" word as't ware bo-oor die vulsel gegooi en deur gebak, anders as by die fLAN wat sy vulsel op die kors kry! Dis als in die metode, newwer-maaind of dit Quiche of Flan heet!!
ANNA se "PERKY" MEXICAN QUICHE
10ml droë hoenderaftrekselpoeier
1 pak gevriesde Mexican Mix groentemengsel
400ml vars room
125ml cheddarkaas, gerasper
125ml fetakaas, gekrummel
30ml sprietuie, opgekap
Voorverhit die oond tot 180C. Spuit 'n quiche bak. Braai die ui tot net sag in 'n groot kleefvrye braaipan. Gooi die hoenderaftrekselpoeier, kerriepoeier en soetrissiesous by. Meng goed en gooi dan die Mexican Mix groentemengsel by. Kook 2-3 minute. Plaas die groentemengsel in die quichebak. Klits die eiers, melk, kase en sprietuie saam in 'n ander bak. Giet die mengsel oor die groente. Besprinkel met paprika. Bak vir 35 minute.
Waarom sing voëls?
Voëls sing nie omdat hul 'n antwoord het nie. Hulle sing, omdat hul 'n lied het!
Alweer 'n week verby! Waarheen hardloop die dae!
Maar my week was dol en ek moet eers "brag"!! Ek het gister my handstut gekry en tik ek nou vir die eerste keer in seker 15 jaar met al my vingers!! Kan ook weer 'n skêr vashou en daarmee knip! En breipenne sonder dat dit lyk of ek nie weet waar die voor of agter of beginpunt is nie! Ek voel soos 'n graad eentjie wat vir die eerste keer dit regkry om op lyntjiespapier te skryf en dit uit te knip!
Nou sal die bank my nie meer hoef te bel en te vra:
Mevr het jy hierdie tjek geteken nie- vanweë die slordige onleesbaarheid daarvan- nie!
Nee! nou sal hul vra:
Mevr!! Wie skryf nou so netjies, is jou tjek nie dalk gegaps nie!! Yess!! Oeps! Jaaa!!
Dit lyk heel woes om my pen ondanks die kontrepsie, normaal vas te hou, maar ek kanletterlik weer leesbaar skryf!! Jul kan nie glo hoe gewoond ek was om met beperkte funksie aan te kon pas nie, maar nou!! (En verskoon vir vandag al die uitroeptekens!!)
Om 'n teelepel gewoon op te tel en te roer! Ek kan tot 'n bottelprop afdraai! Maar ek kan nou glad nie aartappels skil nie die messie hak aan die stut vas so ek sal 'n nuwe plan ontwerp of skillertjie gebruik of bloot net nie meer aartappels skil nie! Bevrydend nie waar!
Om my naellak en oorlog-verf alias, my "damage-control" met die regter hand te kan doen is wonderlik!!-sonder om 'n vinger in die oog te kry!
Omdat my linkerhand soveel van die regterhand se funksies oorgeneem het, het ek werklik my rigting orientasie ook al ingeboet en as jy skielik seg draai regs of links, is albei vir my links! Nou kan ek weer weet wat is regs sonder om te kyk aan watter kant my horlosie sit!! Is dit nou nie groots nie! Tandeborsel is ewe maklik behalwe die ding mag dalk nat word en dit wil ek nou nie, so ek hoef darem nie tot daardie uiterstes te gaan nie! Ha-ha, partydinge sal ek beslis sonder die dingetjie doen glo my, want my haastige geaardheid sal my wel noop om soms die stut nie aan te gespe nie...
Wat ek eintlik probeer sê is: Moenie moed opgee nie, iewers loop jy altyd iets raak om jou te help in jou eie situasie!! Dank aan my Hemelse Pappa-God!! Ek's 'n regte goudgat-witbroodjie vandag!
'n Leser skryf :
Ek het sommer op die Netwerk rondgekrap, vir moontlike hulp en raad vir my hardlywigheid of PDS. Jitte ek sukkel met daardie aspek in my lewe. wat kan mens doen om dit te verbeter. Ek drink baie water, gebruik geen alkohol, rook nie, moet se ek het so bietjie slap gele met oefening, maar dis mos nou winter, maar hierdie ou derm pla maar baie. wens ek kon ook soos normales gaan sit en ontslae raak van al die gifstowwe in my kolon. maar dit gebeur nie. Het medikasie by dokter gekry, maar ai, ek en medikasie is nie regtig maats nie. Wat is 'n natuurlike produk wat geen newe effekte het nie.
Ek help graag, want almal, kry op 'n tyd hiermee te doen! Ek het self ervaring daarvan, en vandag is ek, deur Genade, gesond! Dit is 'n sensitiewe onderwerp, maar ons is almal mos mooi groot!
My beste persoonlike raad vir 'n Spastiese kolon is om heelwat water of baie rooibos te drink, warm, melkloos, met bietjie heuning en 'n skeutjie suurlemoensap, of yskoud-koud, met heuning, roosmaryn , sitroengras of peppermint blare en skeutjie suurlemoen! Elke aand 4-5 pruimedante in 'n glasie water te sit en dit soggens voor of saam ontbyt te eet. Net tot jou maagfunksie gestabiliseer het . Ek eet ook amper elke dag beet! Op enige manier! Dis wonderlik teen hardlywigheid. Droë pere ook, maar dis 'n vinnige metode want pere elke dag maak 'n maag te sag.
Groen tee is ook goed teen hardlywigheid maar dis vir my effe sleg en weliswaar weet ek nie of dit jou derm dalk "luier" maak soos ander lakseermiddels nie.
Lakseermiddels werk wel vinniger maar dit vorm later 'n bose ongesonde kringloop. Dit vat so 3 dae om 'n gereelde patroon vas te stel as jy reg eet, so ek glo in reg eet! Vir daardie eenmalige krisis werk gliserien setpille van Lennons ook effektief genoeg om moed te kan hou tot jou regte eetpatroon inskop. Jy moet strewe na 'n daaglikse vasgestelde patroon min of meer op dieselfde tyd en min of meer dieselfde "consistency". Die dat hul SK o.a. diagnoseer met die wissellende hardlywigheid en diarree aanvalle, want dis nie hoe dit behoort te wees nie. En moenie uitstel nie. As jy behoefte het gaan want om terug te hou is om die hardlywigheid te vererger. Jy weet mos, as mens langpad vat dan is jy die volgende dag sommer goor met almal! Moenie peusel aan alles as jul langpad vat nie behalwe aan die regte goed en los die gaskoeldrank drink water oppad. Of Rooibos!
Dan gebruik ek ook elke dag ongegeurde jogurt of Kefir, en as ek nie het nie, drink ek daagliks net saans 2 probiotika pille. Die goedkoopste een is die 4-Strain Probiflora in die blou houertjie. Vir die dae wat jy skielik diarree ontwikkel, sluk ek 5 hiervan! Glo my dit werk. Lees gerus hul pamfletjie dis vol goeie raad en info.
Indien ek baie pyn ondervind- en ek MAG DIT NIE EINTLIK SKRYF NIE!!! WANT EK IS NIE 'N APTEKER OF DOKTER NIE!! drink ek eenmalig of uiters 2 keer per dag vir slegs een of maksimum 2 dae, 2 Millerspas of Librax of Colofac pilletjies afhangende waar die pyn is, en sorg dat ek dadelik genoeg water drink om gifstowwe uit te kry en poog dan dadelik om my dieet weer op koers te kry! Die gewone Entrens druppels en Peppermint druppels van Lennon is uiters sleg maar goedkoop en dit help ook!
Daaglikse stap is ononderhandelbaar! Dit verlig stress, maak jou soepel en hou die kwale op hul plek!
Suiker, alkohol en rook moet vermy word sover moontlik, en ek gebruik soos gesê heuning i.p.v. suiker.
Dan, al seg almal kry baie vesel is, ja dit is so jy het dit nodig, maar dit moet baie stelselmatig geskied! - want het ek gevind, dit maak die ongemak erger en ek sit dus vesel merendeels in my dieet op die volgende maniere: saad of bruinbrood, veselryke groentes soos o.a. lemoenpampoentjies en ek eet baie vars vrugte en groente. Veral piesangs! Dit het baie magnesium en dit help teen krampe en winderigheid en sooibrand ...ryp piesangs (nie pap) is die beste. Gerasperde appel met skil en al gerasper, en gelaat vir 'n rukkie om bruin te kleur vanweë die oksidasie proses voor jy dit eet, is ook uiters gesond en elke aand voor slapenstyd 'n wonderkuur!
Los maar die appelasyn rate... (Jammer vir die op wie se tone ek nou trap maar hoe kan al die oormatige sure vir 'n reeds sensitiewe ingewande goed wees? My oupa se wagwoord –een daarvan- was matigheid...)
Verder eet ek bitter min olierige of ryk kosse, en is slap-tjips NET vir die nou en dan se uiteet!! Dit geld ook Hamburgers en daardie goed, witbrood, wit pasta en wit van alles behalwe gesonde aartappels in velletjie gekook, beperk ek ook.
Ek kou ook graag baie rou pietersielie en gebruik graag tiemie en borrie in kos.
Kerrie is mos trooskos maar kies 'n matige een en gebruik eerder marsala vir geur as sterk gekruide soorte kerries.
Vermy gis en "Yeast-pille" vermy enigiets wat Candida groei in die derms kan bevorder.
Nou as dit nie help nie moet jy weer na 'n dokter! Onthou om PDS of SK te help is 'n lewenslange leefwyse en nie net wanneer dit toeslaan nie, vir daardie akute tye gebruik ek medikasie maar as jy meestal reg leef dan word die simptome soveel draagliker !
Hier volg ook 'n paar mediese kundiges se advies ! (Die beste Via die internet!)
Hulle seg, en EK HAAL AAN:
'n Spasties kolon is een van die mees algemene gastro-enteritiese siektes. Dié siekte neig daartoe om chronies van aard te wees. Meeste mense ondervind die siekte egter so gering dat hulle nooit 'n dokter gaan spreek nie.
Algemene simptome van 'n spastiese kolon sluit abdominale pyn, opgeblaaste gevoel, slym in ontlasting en ongereelde vertering, soos diarree en hardlywigheid in. Die simptome hou verband met abnormale spiersametrekkings van die ingewande. 'n Spasties kolon beïnvloed egter nie lewensverwagting nie en mense begin gewoonlik simptome voor die ouderdom van 30 ervaar.
Daar is geen definitiewe oorsaak van 'n spastiese kolon nie. Stres en depressie, rook, ooreet, laktose-intoleransie, die gebruik van morfien en kodeïen, hormoonveranderinge, te veel vet in die dieet en suikervervanger mag moontlik 'n spastiese kolon aanwakker.
Simptome verskil van mens na mens, wat hardlywigheid en diarree insluit, veral kort na etes. Abdominale pyn of krampe kan voorkom, saam met 'n opgeblaasde gevoel . In sommige gevalle mag naarheid en sooibrand ook voorkom.
'n Spasties kolon het nie 'n vasgestelde behandeling nie. Sekere kosse kan uit die dieet geskakel word, maar 'n dieetkundige sal moet vasstel watter kosse. Mens kan ook die hoeveelheid vesel in jou dieet vermeerder, aangesien meeste mense nie voldoende vesel in hul dieet insluit nie. Vermeerder ook jou water-inname.
As dieetaanpassings nie help nie, kan 'n dokter 'n middel voorskryf wat spysvertering aanwakker en pyn verlig.
"Candida" is 'n term om 'n oormaat swam/fungus te beskryf. Wanneer iemand 'n "candida probleem" beteken dit 'n probleem met oormatige gis het. Daar word ook daarna verwys as "Candida Albicans" of "Candida Yeast". Baie mense loop dekades daarmee sonder om dit aan te spreek of te verstaan dat hulle 'n candida probleem het. As Candida in die bloedstroom beland veroorsaak dit allerlei siektes deur die liggaam.
WAT VEROORSAAK CANDIDA?
• 'n Dieet gelaai met verfynde koolhidrate
• Vel tot vel kontak
Hoe kan 'n oormaat candida in jou dermkanaal bydra tot siektes?
1) 'n Oormaat van candida dra by tot die verswakking van die immuunsisteem
2) Wanneer candida vermeerder word toksiene afgeskei wat in die liggaam opgeneem kan word
3) Candida gis kan die bloedstroom infiltreer.
Wat is "PREBIOTIKA" en hoe skakel dit met bakterië en candida?
"Prebiotika" is 'n tipe dieet aanvulling wat die goeie bakterië in jou derm kanaal "voed".
Dit werk soos "kompos" vir die mikroskopiese bakterië plante. Die goeie bakterië "eet" en "vermeerder". Dit opsigself is goed omdat die groei van goeie bakterië help om die slegte bakterië in toom te hou. Soos om jou grasperk goeie kompos te gee sodat die gras kan bly groei maar die onkruid uit te hou.
Hoekom werk PROBIOTIKA nie altyd suksesvol nie?
Probiotika is die naam vir lewende bakterië wat per mond geneem word, hetsy per kapsule, poeier of andermetode. Daar is letterlik honderde tipe probiotika op die mark vandag. Onthou jy het (onder optimale kondisies) letterlik duisende stringe bakterië in jou dermkanaal wat triljoene opmaak. So hoeveel hulp kan 'n kapsule gevul met 5 of 8 of 12 verskillende bakterië jou gee? Waar dit candida aanbetref gaan dit nie veel van hulp wees nie.
BEHANDELING TANS BESKIKBAAR:
Dit word of deur 'n dokter voorgeskryf of by 'n gesondheidswinkel gekoop. Dit maak slegte en goeie bakterië dood. Dit kan jou dermkanaal so "stroop" dat die slegte bakterië meer aggressief as tevore kan groei en aanteel. Antifungus is ook hard op jou ander organe. Candida kan later muteer, wat die anti-fungus oneffektief laat.
Vanselfsprekend is antibiotika vir sekere siektes nodig en belangrik. Dit is gemaak om "onvriendelike bakterië of infeksies dood te maak wat in die liggaam skuil. Antibiotika is egter nie kieskeurig watter tipe bakterië hulle doodmaak nie. Dit vernietig slegte sowel as goeie bakterië. As daar voor die voet goeie bakterië uitgewis word, kan die fungus wat normaalweg deur "goeie bakterië" onder beheer gehou word, skielik losgelaat word om na willekeur en teen 'n ongelooflike spoed te reproduseer. Lees volgende keer jou antibiotika se voubiljet aandagtig deur!
Word gebruik om te help met die reprodusering van goeie bakterië. Meeste bakterië wat in probiotika voorkom is nie aggresief genoeg teen candida nie en word vernietig deur maagsure wanneer dit in die maag beland.
'n Candida dieet
Beperk jou streng tot groen groente, hoender en vis, wat sorg dat candida fungus nie gevoed word nie. Dit is 'n baie streng dieët waarby min mense vir lang tye kan hou.
Wat is "Candida Yeast Support" en waar kom dit vandaan?
"Candida Yeast Support" is 'n produk gemaak van lewende bakterië. Lewende bakterië word in 'n diep slaap geplaas deur dit vinnig te droogvries en in kapsules geplaas. Wanneer die kapsule gesluk word, gaan dit in die maag en beland vandaar in jou dermkanaal waar die bakterië "wakker word" en begin soek na die "slegte bakterië" om hulle dan onder beheer te bring. Die produk is ontwikkel in Amerika deur Leeda McCabe in samewerking met 'n laboratorium. Leeda is enig in haar soort op die gebied van alternatiewe geneesmiddels. Sy is 'n gesertifiseerde Kolon-, Suurstof-, en Hidroterapeut. Gis, swamme en fungus is haar vakgebied.
Hoe werk "Candida Yeast Support" en hoekom is dit so effektief?
"Candida Yeast Support" is Sinbiotika. Sinbiotika is 'n kombinasie van probiotika en prebiotika in 'n enkel kapsule.
Jy gee dus goeie bakterië vir jou liggaam en "kompos" om jou bestaande goeie bakterië te help groei. Soos 'n dubbellem swaard. Dit is die rede waarom die produk so effektief werk waar dit by candida probleme kom. Dit is gemaak van stringe bakterië wat baie aggresief teen candida werk. Die uitsluitlike doel is om die goeie bakterië wat reeds in jou dermkanaal is te "voed" wat dit laat muteer en die "slegte" bakterië uit te roei. Anders as in die meeste probiotikas, word 'n spesiale laag om die kapsule geplaas, wat verhoed dat dit deur die maagsure beskadig word. Die bakterië kom dan onbeskadig in die dermkanaal. Dooie bakterië beteken niks!
Nog 'n Definisie:
Die kolon besit omringende senuwees wat veroorsaak dat
die spiere saamtrek. Met 'n prikkelderm of spastiese kolon is die
senuwees hipersensitief vir dinge soos kos, stres en emosies. Dié
impulse veroorsaak dat die spiere sterk saamtrek. Dit veroorsaak
krampe wat baie pynlik is.
Hoe herken 'n mens dié toestand?
'n Mens ly dikwels aan winderigheid omdat te veel gas geproduseer
word. Hardlywigheid of diarree kom ook voor. Die duurte en
Faktore wat 'n spastiese kolon vererger:
Stres weens emosionele en sosiale probleme, slegte slaapgewoontes en
Dieet. Teken aan wanneer jy pyn ervaar om te probeer bepaal watter
voedselsoorte dit vererger. Eet genoeg veselryke kos en semels as jy
hardlywig is. Drink sowat 1,5 vloeistof per dag, verkieslik water.
Indien jy pyn ervaar maar nie hardlywig is nie, vermy semels.
Wat kan 'n mens doen om beter te voel?
Vermy stres deur genoeg oefening te doen en te rus.
Asemhalingsoefeninge en joga sal ook help.
Raadpleeg 'n gesondheidswerker vir advies as simptome nie weggaan
Besoek die arts vir 'n voorskrif.
Onthou irriterende lakseermiddels kan buikkrampe veroorsaak.
Raad vir 'n spastiese kolon
"Spasties" of "pynlik" is terme wat algemeen gebruik word vir die beskrywing van 'n problematiese kolon. Hoewel dit algemene terme is, kan geen mediese toetse of ondersoeke hierdie toestand diagnoseer nie. Dus word staat gemaak op net die simptome om die toestand te diagnoseer.
Simptome 'n Diagnose word gemaak wanneer 'n pasiënt vir langer as drie maande, drie van die onderstaande ses tipiese simptome ervaar:
• Abdominale pyn of ongemak
• Onreëlmatige dermfunksie (hardlywigheid, diarree of afwisseld)
• Uitermatige winderigheid
• Slym in stoelgang
• Gevoel van onvoldoende dermledi- ging
Faktore wat simptome aanwakker
• Gastro-enteritis of ander infeksies
• Stres (veroorsaak spasmas van die kolon)
• Medikasie (soos antibiotika)
• Hormoon wanbalans en -behandeling
• Laktose intoleransie
Hoekom is 'n gesonde kolon belangrik?
'n Ongesonde kolon is nie in staat om sy normale funksie te verrig nie en dus ontstaan spasmas, wat die kolon se beweegbaarheid beïnvloed. Hipersensitiwiteit teenoor kos en selfs allergieë kan dalk ontwikkel wat moontlik kan lei tot die simptome van 'n problematiese kolon.
Gereelde dermbeweging help die liggaam om ontslae te raak van afval- en gifstowwe – daarom is 'n gesonde kolon belangrik vir die handhawing van algemene gesondheid. Fisiese ongemak en spanning kan dus verhoed word deur 'n gesonde kolon te handhaaf.
Hoe weet ek…?
Hoe weet ek of ek simptome van 'n problematiese kolon het? Indien jy die klassieke simptome soos buikswelling, abdominale ongemak en pyn, gepaardgaande met konstipasie en/of diarree ervaar, kan jy moontlik aan 'n problematiese kolon lei.
Lei spanning tot 'n spastiese kolon?
Ja, hoewel nie direk daarvoor verantwoordelik nie, kan spanning die simptome aanwakker en selfs vererger. In talle gevalle voel mense 'n "knop op die maag" wat gevolg word deur krampe en spasmas. Lyers kan ook die simptome ervaar tydens stresvolle tye, wat aandui dat stres 'n bydraende faktor is.
Watter behandeling is die beste?
Hoewel verskillende behandelings beskikbaar is, is gevind dat tradisionele medikasie net gedeeltelik suksesvol is. Vra jou dokter oor die beste medikasie. Een van die behandelings is Lp299v van NutriLida Healthcare, wat die eerste klinies beproefde, natuurlike oplossing is wat bydra tot die verligting van tipiese simptome van 'n problematiese kolon.
Dit bevorder normale gastro-intestinale funksie, verminder buikswelling, abdominale pyn en normaliseer die beweegbaarheid in die dermkanaal. Omdat dit 'n natuurlike middel is, het dit geen middel-interaksies nie en kan dit dus saam met enige ander medikasie gebruik word. Vir meer inligting, kan jy jou dokter oor die produk vra.
'n Dame op FB het gesê:
Koop NORMACOL ( lees ma al die detail op boxie en binne in.....interessant) Drink dit MET WATER in tye van kwaai hardlywigheid en winde. Wanneer erge diarree, eet dit saam met Yoghurt.
Ek kan dit nie aanbeveel nie want ek het dit nog nooit gebruik nie. My MIMS seg hiervan : die aktiewe bestandeel is STERCULIA, maar dit word teenaangewys vir ongediagnoseerde abdominale siektes, dit val ook in dieselfde groep as lakseermiddels, en ek vra soos met ander "natuurlike" senna of agiolax ens. middels, ook omsigtigheid hiermee!
Beste groete en sterkte !
Die wind waai droë Blinkblaar-wag-'n-bietjie-blare herwaarts en derwaarts, en ek skuil vandag binne in my oewerhuisie daarteen!
Het 'n leser lank terug vir my gevra wat maak jy as jy lus voel om koek te bak en jy MAG NIE EIERS gebruik nie?
Wel, lees ek so pas in my nuwe tydskrif (Oe! Ek's 'n suigstokkie as dit by tydskrifte kom!!) die volgende wenwenke raak:
In SPONSKOEKE: vervang elke eier deur 50 ml appelpuree plus 'n ekstra addisionele halwe tl bakpoeier .Voeg die puree by die botter en suiker en voeg dan by die meel.
In MUFFINS en VRUGTEBRODE: vervang elke eier deur 'n fyngedrukte klein piesang.
In SOETKOEKIES: vervang elke eier deur 50 ml melk en gebruik bruismeel pleks van gewone koekmeel.
En vra RIEKIE my: Ek is op soek na lekker versiersuiker resepte. Myne kom net nooit lekker uit nie.
Wel Riekie, Ek is seker jy sal iets uit die volgende kry wat jou kan help!
As jy 'n koek se versiersuiker te slap aangemaak het en jou versiersuiker is op, voeg bakpoeier of mielieblom by om dit stywer te maak.
Klop 140 g sagte botter tot romerig.
Voeg 140 g versiersuiker by en klop tot glad.
Voeg nog 140 g versiersuiker by en klop weer tot glad.Kleur met voedselkleursel by as jy wil.
"ROYAL ICING" is beslis die maklikste versiersuiker om mee te werk. Al wat jy daarvoor benodig is eierwit en versiersuiker.
Gebruik 'n menger en klits 1 eierwit saam met 200 g versiersuiker vir 5 minute. Voeg 'n skeut suurlemoensap by net voor jy ophou klits. Verdubbel van die begin af indien jy meer versiersuiker benodig. Indien jy nie alles gebruik nie kan jy dit in 'n lugdigte-houer in die yskas vir later bêre.
275 ml suiker
sjokolade-vermicelli om bo-oor te strooi
Voeg 'n bietjie van die melk by die koekmeelblom en meng tot 'n gladde pasta.
Bring die res van die melk saam met die suiker tot kookpunt. Roer gedurig.
Voeg 'n bietjie van die warm melk by die meelpasta en meng goed.
Voeg by die warm melk en kook oor lae hitte tot gaar en dik. Roer gedurig.
Verroom die botter tot sag.
Giet die melkmengsel by en klits totdat dit lyk soos styfgeklopte room.
Smeer 'n bietjie van die versiersel op 1 koeklaag en plaas die ander koeklaag bo-op. Versier die koek met die res van die versiersel.
Strooi 'n bietjie vermicelli bo-oor.
230 g versiersuiker
2 teelepels fyn kitskoffie
Sit dit tussen die koeklae en om die koek. Sprinkel ekstra gekapte okkerneute oor.
30 ml grondboontjiebotter
Meng die roomkaas en versiersuiker goed saam tot glad en romerig. Voeg die grondboontjiebotter by en meng goed.
Meng ipv botter die versiersuiker met 'n blik karamel kondensmelk. Dit sit redelik op die koek wanneer dit warm word en droog nie so vinnig uit as jy wel die koek in die yskas wil sit nie.
¾ koppie Versiersuiker
1 eier wit
1/8 tl kremetart
½ tl vanilla
Vat n 'double boiler ' pot en kook op hoog. Indien jy nie een het nie sal 2 potte op mekaar ook werk. Gooi al die bestanddele saam en klop vir 7 minute. Kleur of geur soos jy wil. Dit sal stywerig word. Onthou dat dit hard word soos dit op die koek is in die lug.
100 g goeie gehalte bittersjokolade in blokkies
Plaas room in 'n klein kastrolletjie en verhit tot kookpunt. Verlaag hitte en laat met 'n derde indamp. Verwyder van hitte en roer sjokoladeblokkies by tot gesmelt. Laat staan tot smeerbaar.
1 k (150 g) versiersuiker
2 T (30 ml) warm water
Garnering: gedroogde mangostukkies of bosbessies
Sif die versiersuiker in 'n medium grootte mengbak en plaas dit oor 'n klein kastrolletjie met kookwater. Roer die water en suurlemoensap by die versiersuiker, totdat dit verdik en die agterkant van die lepel bedek. Gooi die versiering oor koek,druk mangostukkies of bessies daarin vas. Sif versiersuiker bo-oor en bedien.
SJOKOLADE MOUSE (lekker by sjokolade koek as versiersuiker)
50 ml vla
175 ml suiker - meng bogenoemde saam met bietjie melk van die 500 ml
500ml melk - kook die melk
30ml kouewater - meng dit en hou eenkant
510 g Idealmelk
Meng vla, kakao, suiker en voeg van 500 ml melk by
Kook res van die melk Gooi by vla mengsel, en gooi terug in kastrol en kook dit net op. Roer aanhoudend.
Meng gelatien en kouewater en laat staan om dik te word.
Gooi dan die gelatien by melkmengsel. Roer to dit opgelos is.
Laat afkoel. Klop Idealmelk styf en vou in die mengsel.
(Bronne: Facebook, E-Wêreld, My Anonieme resepte boek, Google, RooiRose en Sarie.)
Nou sien, in ons KAMMANUUS, "toer" ek deur die wêreld en plaas my eie weergawes van elke land se gewildste resepte, ALA-RETHA natuurlik! Wel, jul moet weet dat ek daar NET een bladsy tot my beskikking het, en dus nie alles wat lekker is daar kan plaas nie- TENSY ek natuurlik gevra word om meer!
So het Griekeland gekom en skaars in die posbusse beland of ek kry dadelik die boodskap: Hoekom is daar nie 'n BAKLAVA resep by nie! En sommer skaars 'n halfuur daarna red Elsbeth my en skryf: Ek het die resep as Retha dit nie het nie en ek gee dit graag, onthou net dat dit BAIE vet maak!
Net daar besluit ek dat dít die rede moes wees dat ek dit nie self geplaas het nie- want iets wat vet maak...MOET ek mos by verby-hou!! Nietemin, hoe kan ek egter anders as om die dekadente lekkerte NIE met jul te deel nie! Sy het dit beproef en beveel dit dus sterk aan!
Ek moet egter ook hierdie WENK gee: Eet dit met 'n BALAKLAVA , sodat ander jou nie kan herken en sien HOEVEEL jy hiervan eet nie! Geniet dit!
ELSBETH se BAKLAVA!
12 phyllo-deeg velle.
1 ½ kp gesmelte botter
450 g fyn gekapte Amandel / Pistachios / Pekanneute / Okkerneute of 'n mengsel van almal!!
½ kp droë broodkrummels
¼ kp suiker
Plaas 1 deeg vel in 'n goed gesmeerde 9x13'' oondbakpan en borsel bo-oor ook met botter.
Plaas tweede vel bo-oor en smeer ook met botter. Herhaal nou die gebotterde lae tot jy 6 velle bo-op mekaar het.
Meng nou die neute, broodkrummels, suiker, kaneel en naeltjies.
Besprinkel nou die boonste gebotterde deegvel goed hiermee, en volg op met nog 2 gebotterde deegvelle.
Nou weer 'n goeie strooisel van die neute mengsel, weer 2 velle, weer neute, en eindig met laaste 2 gebotterde deeg-velle.
6 lae gebotterde Phyllo, laag neutemengsel, weer 6 lae gebotterde Phyllo-velle.
Smeer boonste laag ook goed met botter en sny kante netjies met skerp messie indien nodig.
Sny nou diagonale snitte regoor en deur al die deeg-lae in die pan, om diamante te vorm. Sprinkel liggies bo-oor met water.
Bak in matige oond van 180º C vir omtrent 1 uur tot goudbruin.
Maak intussen die stroop, deur die suiker, water en suurlemoensap te kook vir 10 minute.
Gooi die warm stroop oor die gaar BAKLAVA. ('n Ligte strooisel kaneel kan ook nie skade doen nie!)
Laat 'n paar ure staan voor bediening.
Genoeg vir omtrent 30 mense.
Ek het ook al 'n variasie hiervan geëet met sowat ½ -1 kp korente of fyn gesnipperde appel of appelkoos en selfs sjokolade, by die neute mengsel.
Jy kan natuurlik dit ook in rolletjies voorberei deur 2 velle gebotterde Phylodeeg, met 'n lagie neute mengsel oor, op te rol en in ewe groot rolletjies te sny, voor jy dit op 'n bakplaat bak.Of in driehoekies, of as "pasteitjies" of in kolwyntjiedoppies...
Probeer ook My stroopresep:
1 kp water
½ kp heuning
2 Etl suurlemoen of Lemoensap
1 Julie 2010 !!
Die MIDDEL van die jaar!! Die seisoen het onheroepelik gedraai, die WINTER kom nie meer nie, dis met ons, om ons, in ons! Maar dit gaan amper verby! Die EINDE van die winter is nou nader as die begin! Gaan maak 'n draai op die TUINBLADSY, vir raad wat om nou in die tuin te doen. En nou iets WARMS vir die laaste dae van Winter!!
Kotie het gevra hoe mens
Wel Kotie, SO MAAK MENS!
Mari Goosen se ingelegde rissie resep.
Sy sê sy lê
net soos beet of enige ander groente.
1 koppie suiker, 1 koppie asyn en 1 koppie water.
Kook rissies (of groente) 'n rukkie daarin, net tot dit deurwarm is, en bottel terwyl dit warm is.´n Bietjie suurlemoensap kan ook bygevoeg word om kleur te behou.
My piekel resep lees so:
Sowat 4-5 kg van wat jy wil inlê, RRRRRRRisssies, agurkies...
Dis omtrent so 'n dosyn 340 ml heuning-grote, botteljies. As daar van die asyn mengsel oorbly kan jy dit in die yskas hou en gebruik soos en wanneer jy asyn wil gebruik, en as dit te min is, dan maak jy net nog 'n bietjie by!
3 x 750 ml bottels asyn
1/2 kp sout
1/2 kp suiker
1/2 pk pickling spice
Kook bs. En gooi kokend oor agurkies / knoffel / ander groente van keuse, wat styf in flesse gepak is.
Groente kan effe opgekook of rou in die skoon gesterilliseerde flesse gepak word.
Ek draai die deksel dadelik op en keer dan die bottel dadelik onderstebo om die digtheid te verseker.
En probeer ook gerus die volgende resepte van Helena Kruger van: "Resepte vir die Jongergeslag"
125ml soet rissie sous
Maal dit saam met die brandrissies.
Voeg die asyn by en kook vir 'n paar minute.
Inmaak van PEPPADEWS!!
2 groen rissies..
Metode: Sny jou stingels af en haal die pitte mooi uit..Laat in n oplossing van 4t Sout op 2k Water le oornag of n paar ure..Spoel more baie goed af en maak droog..Kook jou stroop vir so 5min. en gooi dan jou Peppedews!!!by en kook weer 5min.. Nie pap nie nog styf. Pak dan jou bottels lekker styf in en gooi jou stroop bo oor!!Pak bo op n knoffel stukkie en n gemmer stukkie net soos jy wil en verseel jou bottels baie goed..Laat dit vir so 2-3 weke staan of langer voor jy dit gebruik..Baie lekker hoe langer dit staan ..van myne staan al 3jaar!!!
NS. Skud die bottel sodat die sous in die gaatjies kan inloop voor jy dit verseel en gooi dan nog sous by as dit kort..
2 eetlepels koljandersade of een eetlepel peperkorrels en een eetlepel mosterdsade
Sny rissies oop en verwyder sade - indien verkies- Gooi kookwater oor rissies en laat 1 minute staan en dreineer. Plaas rissies, peperkorrels, lourier blare, koljander en geurmiddels in fles. Verhit suiker en asyn tot suiker gesmelt is en terwyl nog warm, nie gekook, gooi dit in fles. U kan dit ook deel in kleiner flessies soos u verkies.
TAMATIE EN BRANDRISSIE KONFYT
1.2 kg ryp pruimtamaties en die lengte deurgesny
2-6 middelslag brandrissies ontpit en in skyfies gesny
2 granny smith appels geskil en gerasper
2 cm stuk vars gemmer in kort repe gesny
Plaas alles in groot bak en laat 20 min staan...gooi dan in groot kastrol...verhit stadig en roer tot suiker opgelos is...prut stadig tot dikte van konfyt bereik het...roer af en toe....skep die skuim af terwyl dit prut...skep in flesse en verseel onmiddelik. As jy nie rissie wil bygooi nie los net uit…